钦定古今图书集成/明伦汇编/闺媛典/第008卷 > 《子夜四时歌》〈八首选六〉郭震
## 钦定古今图书集成/明伦汇编/闺媛典/第008卷 > 《子夜四时歌》〈八首选六〉郭震

陌头杨柳枝，已被春风吹。妾心正断绝，君怀那得知。
青楼含日光，绿池起风色。赠子《同心花》，殷勤此何极。
〈以上春歌〉

邀欢空伫立，望美频回顾。何时复采菱，江中密相遇。
辟恶茱茰囊，延年菊花酒。与子结绸缪，丹心此何有。
〈以上秋歌〉

“《北极》严气昇，南至温风谢。”调丝竞短歌，拂枕怜长夜。
帷横双翡翠，被卷两鸳鸯。婉态不自得，宛转君王床。
〈以上冬歌〉